6 Naomi o ile a thabela go bona ngwetši ya gagwe yeo e rategago, mohlomongwe o ile a šala a ahlame ge a bona morwalo o mogolo wa Ruthe wa garase. Ruthe o ile a ba a tla le dijo tšeo di šetšego tšeo Boase a bego a di file bašomi, gomme bobedi bja bona ba ile ba ja dijo tšeo tše bonolo. Naomi o ile a mmotšiša gore: “O hlwele o budutša kae, le gona o be o šoma kae? Anke yo a go šeditšego a šegofatšwe.” (Ruthe 2:19) Naomi o be a le šedi; o ile a kgona go bona ka morwalo o mogolo wa Ruthe wa mabele gore go bile le motho yo a šeditšego mohlologadi yoo yo mofsa le gore o be a mo swere ka botho. 18 Go swana le Paulo, re kgodišegile kudu gore Jehofa o tla re thuša go kgotlelela go fihla mafelelong. Paulo o ngwadile gore: “Re tšwa re fentše ka mo go feletšego ka yena yo a re ratilego. Gobane ke kgodišegile gore le ge e le lehu goba bophelo goba barongwa goba mebušo goba dilo tšeo di lego gona gona bjale goba dilo tše di tlago go tla goba matla goba bophagamo goba go iša goba sebopiwa le ge e le sefe se sengwe di ka se kgone go re aroganya le lerato la Modimo leo le lego go Kriste Jesu Morena wa rena.” (Baroma 8:37-39) Ke therešo gore ka dinako tše dingwe re tlo fela matla. Eupša anke re ekišeng Gideone le banna ba gagwe. Ba ile ba lapa, eupša ga se ba ka ba lahlela toulo. Ba ile ba tšwela pele “ba rakediša manaba a bona le ge ba be ba lapile”!—Baahlodi 8:4.